stanford-oval/wikipedia huggingface dataset:
דיק פרנסיס
ביוגרפיה

פרנסיס נולד בדרום ויילס. אביו היה רוכב סוסים ומנהל אורווה. במהלך מלחמת העולם השנייה דיק פרנסיס היה טייס שהפעיל מטוסי קרב מסוג ספיטפייר וגם מפציצים. הוא פרש מחיל האוויר המלכותי בשנת 1946 לאחר שצבר מאות שעות טיסה.
משנת 1953 עד שנת 1957 רכב בשירות אליזבת, המלכה האם. בשנת 1957, לאחר נפילה קשה, נאלץ לפרוש מרכיבת סוסים. האירוע הזכור ביותר בקריירת רכיבת הסוסים של פרנסיס התרחש בשנת 1956, כאשר Devon Loch, הסוס 'המלכותי' עליו רכב נפל לפתע רגע לפני זכייה במרוץ, והפסיד עקב כך את המרוץ החשוב. כיום משתמשים במטפורה "To do a Devon Loch" כדי לתאר כישלון פתאומי של הרגע האחרון של ספורטאי או קבוצה שזכייתם בתחרות מסוימת נחשבת לבטוחה.
ב-1957, לאחר פרישתו, פורסם ספרו האוטוביוגרפי "The Sport of Queens" וזה הוביל אותו לתפקיד כתב לענייני רכיבת סוסים של העיתון "London Sunday Express", תפקיד אותו מילא 16 שנים. בשנת 1962 פרסם את המותחן הראשון שלו: "Dead Cert". בשנים שלאחר מכן הייתה לו תפוקה של ספר לשנה. בשנת 1970 זכה בפרס אדגר עבור ספרו "Forfeit". הוא זכה בפרס פעמיים נוספות, ב-1981 עבור הספר "בכוח הזרוע" (Whip Hand) וב-1996 עבור הספר "שברון באפילה" (Come to Grief).
אשתו של דיק פרנסיס, מרי, עזרה לו רבות בתחקירים לכתיבת הספרים. בביוגרפיה לא מורשית, שפורסמה בשנת 1999, אף הועלתה השערה, שלא ברור אמנם כלל על מה היא מבוססת, שהייתה זו היא למעשה שכתבה את ספריו. לאחר מותה של מרי בשנת 2000 הפסיק דיק פרנסיס לכתוב יצירות חדשות, עד שנת 2006, אז פרסם את הספר "Under Orders". את שלושת ספריו האחרונים כתב יחד עם בנו פליקס.
מרי עזרה לבעלה במחקר ראשוני גם לספר "מרוץ עכברים", שיצא לאור ב-1970, ולשם כך יצאה לשלוש טיסות במטוסים קלים. היא התלהבה מכך והמשיכה להכשרה מקצועית כטייסת וכתבה מדריך טיסה למתחילים. בני הזוג פרנסיס רכשו שלושה מטוסים קלים והקימו חברת תעופה, שסיפקה שרותי מוניות אוויר וטיסות שכר, בעיקר לחברים ומכרים מתחום מרוצי הסוסים. החברה נוהלה על ידי מרי ולבסוף נמכרה והתרחבה.
ספריו

1957, The Sport of Queens, אוטוביוגרפיה.
1962, Dead Cert
1964, עצבי פלדה (Nerve) תורגם על ידי נחמי דרימר והופיע בהוצאת תמוז בשנת 1977.
1965, For Kicks
1965, הימור חסר סיכוי (Odds Against) תורגם על ידי נחמי דרימר והופיע בהוצאת תמוז בשנת 1977.
1966, Flying Finish
1967, Blood Sport
1968, Forfeit
1969, Enquiry
1970 מרוץ עכברים (Rat Race) תורגם על ידי יונתן בר והופיע בהוצאת סיאל בשנת 2010. זוהי הוצאה שנייה לספר זה בעברית. יצא לאור קודם לכן בשנת 1999, בהוצאת שלגי ובתרגומה של שלומית הנדלסמן, תחת השם המרוץ.
1971, שבר עצמות (Bonecrack) מפעלים אוניברסיטאים להוצאה לאור, תורגם על ידי רונית לנטין, 1974.
1972, מסך עשן (Smokescreen) תורגם על ידי שלומית הנדלסמן והופיע בהוצאת שלגי בשנת 1999.
1973, Slay Ride
1974, Knockdown
1975, סיכון גבוה (High Staks) תורגם על ידי אורי גולדברג והופיע בהוצאת שלגי בשנת 1997.
1976, צייר הסוסים (In The Frame) תורגם על ידי איטה ישראלי והופיע בהוצאת שלגי בשנת 2000.
1977, Risk
1978, יריב בלתי נראה (Trial Run) תורגם על ידי ענבל שגיב והופיע בהוצאת שלגי בשנת 1999.
1979, בכוח הזרוע (Whip Hand) תורגם על ידי רות שפירא והופיע בהוצאת מודן בשנת 1984.
1980, רפלקס (Reflex) תורגם על ידי נעמי כרמל והופיע בהוצאת מודן בשנת 1984.
1981, מן הפח אל הפחת (Twice Shy) תורגם על ידי צילה אלעזר והופיע בהוצאת ספרית מעריב בשנת 1983.
1982, הבנקאי (Banker) תורגם על ידי שלמה גונן והופיע בהוצאת מודן בשנת 1985.
1983, סכנה (The Danger) תורגם על ידי שלמה גונן והופיע בהוצאת מודן בשנת 1985.
1984, הוכחה (Proof) תורגם על ידי שלמה גונן והופיע בהוצאת מודן בשנת 1987.
1985, פריצה (Break In) תורגם על ידי שלמה גונן והופיע בהוצאת מודן בשנת 1987.
1986, חיסול אנושי (Bolt) תורגם על ידי דוד קדם והופיע בהוצאת מודן בשנת 1987.
1986, A Jockey's Life
1987, Hot Money
1988, מרוץ צמוד (The Edge) תורגם על ידי מיכאל אביב והופיע בהוצאת ספרית מעריב בשנת 1990.
1989, Straight
1990, יריה באפלה (Longshot) תורגם על ידי יפעה הדר והופיע בהוצאת שלגי בשנת 1991.
1991, קאמבק (Comeback) תורגם על ידי אורי גולדברג והופיע בהוצאת שלגי בשנת 1997.
1992, Driving Force
1993, Decider
1994, Wild Horses
1995, Come to Grief
1996, חוב של כבוד (To The Hilt) תורגם על ידי בועז לביא והופיע בהוצאת שלגי בשנת 1997.
1997, מהירות מסוכנת ( 10LB. Penalty) תורגם על ידי אורי גולדברג והופיע בהוצאת שלגי בשנת 1998.
1998, שדה של 13 (Field of Thirteen) תורגם על ידי אריאל ששון והופיע בהוצאת שלגי בשנת 1999.
1999, בעין הסערה (Second Wind) תורגם על ידי אריאל ששון והופיע בהוצאת שלגי בשנת 2000.
הערות שוליים

↑  כך כתב בהקדמה לספרו "מרוץ עכברים", מ-1970
↑  כך כתב בהקדמה לספרו "מרוץ עכברים", מ-1970
| --- | --- |
בקרת זהויות :  NLI: 987007261389305171  PLWABN: 9810546322205606  BIBSYS: 90055391  BNE: XX881264  BnF: cb119033879 (data)  CiNii: DA01987118  GND: 119320576  ISNI: 0000 0001 1833 1404  LCCN: n79135492  LNB: 000001176  MusicBrainz: 00469e64-8d66-4ade-89aa-35ea8564a635  NDL: 00439983  NKC: jn19990002376  NLA: 35224527  NLG: 66301  NLK: KAC201106590  NSK: 000171067  NTA: 068959869  SELIBR: 187303  SUDOC: 026872471  VIAF: 24601518   WorldCat (עם VIAF): 24601518
דקר חישוקים

| דקר חישוקים |
| --- | --- |
 דקר חישוקים
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: דקראים
תת־סדרה:: דמויי-דקר
משפחה:: דקריים
סוג:: דקר
מין:: דקר חישוקים
שם מדעי
 Epinephelus fasciatus ‏פורסקל, 1775

דַּקַּר חִשּׁוּקִים או דקר הפסים (שם מדעי: Epinephelus fasciatus) הוא מין של דג גרם בן לסוג דקר שבמשפחת הדקריים, החי במי האזור האינדו-פסיפי, לרבות במפרץ אילת.
מאפיינים

דקר זה קטן יחסית ומגיע לאורך של 22 סנטימטרים ומשקל של עד 2 קילוגרם. נמצאו גם פרטים באורך 40 סנטימטרים. הדג בעל סנפירים נמוכים עם סנפירי חזה רחבים העוזרים לאיזון. סנפיר הגב מורכב מחמישה קוצים פרוקים לאורך הגב והזנב קצר. העיניים גדולות בצבעי צהוב וכחול-כהה. הגוף בעל קשקשים אדומים חיוורים עד אפור-צהבהב ולאורך הגוף פסים לבנים המזכירים מעט "חישוקים". קצה הראש יותר כהה מהגוף והלסתות לבנות ובולטות.
הדג חי לאורך האזור הטרופי האינדו-פסיפי מים סוף עד לכף התקווה הטובה בדרום אפריקה ומזרחה עד פיטקרן וקלדוניה החדשה. הוא נפוץ בעומק 4 עד 160 מטרים, לרוב באזורי שוניות אלמוגים. זהו דג האורב לטרף כמו דגים קטנים או סרטנים ומזנק עליהם במהירות בעזרת לסתותיו החזקות. הוא מצוי גם בין שורשי מנגרובים ולעיתים אף במים מליחים.
על דג זה נמצאים מספר טפילים והאוכל מבשרו עלול לקבל הרעלת סיגואטרה, תופעה נפוצה בבשר של דגי אלמוגים.
הערות שוליים

↑  דקר חישוקים באתר הרשימה האדומה של IUCN
דקר הקלפ

| דקר הקלפ |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: דקראים
תת־סדרה:: דמויי-דקר
משפחה:: דקריים
סוג:: Paralabrax
מין:: דקר הקלפ
שם מדעי
 Paralabrax clathratus ‏ז'ראר, 1854

דקר הקלפ (שם מדעי: Paralabrax clathratus; משמעות השם המדעי: "קרוב ללברק". שם המין פירושו: "מפוספס" עקב הפסים האדומים שלאורך הגוף) הוא מין של דג גרם בן למשפחת הדקריים אשר חי במימי האוקיינוס השקט בסמוך לאמריקה הצפונית מבאחה קליפורניה עד וושינגטון, ארצות הברית בימים ממוזגים. הדג הוא שוכן בקרבת יערות קלפ, מה שנתן לו את שמו אך גם באזורים סלעים או אף מבנים ימיים. הוא יכול לצלול לעומק 50 מטר.
מאפיינים

דקר זה שונה מעט ממיני הדקרים האמיתיים והוא קטן בהרבה. הוא מגיע לאורך 75 ס"מ ולחיות עד ל-34 שנים. הדקר בעל ראש קטן ופחוס עם שפתיים גדולות ושיניים חדות, גוף צר בעל סנפירי גב ושת זקורים ומחודדים וזנב גבוה ומחודד. הסנפירים צהובים-תכולים והגוף בעל פסים חומים-אדמדמים ולבנים. מבנהו מצויד לתנועה זריזה במים. מבנה הדקר עוזר לו לחטוף טרף כמו דיונונים, סרטנים ודגים אחרים המסתתרים לצד אצות הקלפ העצומות וכששורצים בהמוניהם גם מלהקות פלנקטון. להקות דקרים משריצים צאצאים בים הפתוח ושם הם גדלים בתהומות.
דקר הקלפ נידוג בעבר בכמויות מסחריות למאכל. מאז 1950 הדיג המסחרי שלו יצא מהחוק אף שאפשר לדוג דגים יחידים שהגיעו לגודל של פרט בוגר. עדיין הם משמשים מזון לדייגים חובבים בודדים. כיום הדקר איננו בסכנת הכחדה.
הערות שוליים

↑  דקר הקלפ באתר הרשימה האדומה של IUCN
| --- | --- |
בקרת זהויות :  NLI: 987007541059405171
דייב פילוני

| --- | --- |

 לידה:  7 ביוני 1974 (בן 50) הר לבנון, פנסילבניה, ארצות הברית
 מדינה:  ארצות הברית
 תקופת הפעילות:  מ-1997
 עיסוק:  במאי, מפיק, תסריטאי, אנימטור, מדובב
 מקום לימודים:  אוניברסיטת אדינבורו של פנסילבניה  Mt. Lebanon High School 
 בת זוג:  אן קונברי
 פרופיל ב-IMDb
 
דייוויד פילוני (באנגלית: David Filoni; נולד ב-7 ביוני 1974) הוא במאי, מפיק, תסריטאי ומדובב אמריקאי. הוא היה הבמאי של כמה מהפרקים של אווטאר: כשף האוויר האחרון, המנדלוריאן, ועל סרטי הקולנוע והטלוויזיה של מלחמת הכוכבים: מלחמת המשובטים. הוא גם היה היוצר והמפיק בפועל של מלחמת הכוכבים: המורדים במשך כל ארבע העונות, והיה הבמאי המפקח על כל העונות מלבד השלישית, שבה ג'סטין רידג' היה הבמאי המפקח בעוד שפילוני קיבל קידום לפיקוח על כל הפרויקטים של לוקאס פילם אנימציה. פילוני גם אחד הכותבים והמפיקים בפועל של סדרת האינטרנט מלחמת הכוכבים: כוחות הגורל, והיוצר של סדרת האנימציה מלחמת הכוכבים: התנגדות (2018–2020) וסדרת האנימציה מלחמת הכוכבים: באד באצ', אשר חודשה לעונה שנייה ושלישית.
נעוריו ותחילת דרכו

דייב פילוני נולד בהר לבנון בפנסילבניה, ב-7 ביוני 1974. הוא סיים את לימודיו בבית הספר התיכון הר לבנון ב-1992 ובאוניברסיטת אדינבורו בפנסילבניה ב-1996.אביו של פילוני היה חובב אופרה ומוזיקה קלאסית, על פי המלחין קווין קינר (שעשה את רוב המוזיקה למלחמת המשובטים ולמורדים), שממנו הוא ירש הערכה למוזיקה קלאסית ועזר בתהליך שיתוף הפעולה של שניהם. פילוני סיפר גם כי סבו ודודו היו טייסים, כאשר האחרון התמחה בתיקון מטוסים, הוא ציין שזו הייתה השפעה משמעותית בעניין זה במלחמת הכוכבים: התנגדות.
קריירה

לפני עבודתו ב-Lucasfilm Animation, פילוני עבד כאמן סטוריבורד ועוזר במאי לסדרות אנימציה שונות, כולל המלך היל של מייק ג'דג', Teamo Supremo של פיל וולש וקים פוסיבול של דיסני לפני שהמשיך לביים רבים מפרקי העונה הראשונה סדרת האנימציה אווטאר: כשף האוויר האחרון בניקלודיאון.
קריירה > מלחמת הכוכבים

מעריץ מושבע של מלחמת הכוכבים, במיוחד של הדמות פלו קון, פילוני התחפש למאסטר הג'דיי לקראת הסרט של נקמת הסית'. פילוני עזב את ניקלודיאון לאחר שג'ורג' לוקאס הציע לו עבודה, ועזר לו לפתח סדרת אנימציה של מלחמת הכוכבים. בראיון פילוני חשף כי הוא האמין במקור שזו מתיחה כאשר הצעיו לו את העבודה.
משרדו של פילוני, כפי שניתן לראות בתוכן הנוסף ב-DVD של מלחמת הכוכבים: מלחמת המשובטים, מלא באביזרים של פלו קון. יש לו פסל של ראשו של פלו קון, דגם של הספינה של הדמות, דיוקן חתום של השחקן, העתק של חרב האור של פלו קון על שולחנו, ותחפושת פלו קון האישית שלו מוצגת לראווה. לפילוני יש גם לוח תכנון על שולחנו עם תמונתו של פלו קון מודבקת עליו, והוא כתב את המילים "פלו קול" על עיצובי אומנות קונספט עבור מלחמת המשובטים, מה שמצביע על כך שהוא אהב את העיצובים האלה. לפילוני יש גם דגם קטן של הדמות אפה על שולחנו מהסדרה אווטאר: כשף האוויר האחרון. פילוני השתתף בכל הקרנות הבכורה של מלחמת המשובטים והשתתף בבכורה של העונה החמישית באורלנדו, פלורידה במהלך האירוע המיוחד "חגיגת מלחמת הכוכבים 4" ב-24 באוגוסט 2012. הוא משויך בעיקר לפיתוח הדמויות של אסוקה טאנו וקפטן רקס.
קריירה > מלחמת הכוכבים > הפקה ובימוי

ב-2008 הוא היה במאי סרט האנימציה של מלחמת הכוכבים: מלחמת המשובטים ובמאי המפקח של סדרת האנימציה מלחמת הכוכבים: מלחמת המשובטים.
פילוני הופיע בחגגית מלחמת הכוכבים 4 במאי 2007 עם המפיקה קתרין וינדר כדי לדון בסדרת הטלוויזיה החדשה ולחשוף כיצד נוצרה מלחמת המשובטים. באותו זמן, הוא הכריז שהוא יכתוב לקומיקס החודשי של מלחמות המשובטים. פילוני מדבב את צייד הראשים אמבו במהלך פרקים שונים בעונות שונות. בפברואר 2009, פילוני נבחר כחבר כבוד בארגון התלבושות הבינלאומי של הלגיון ה-501 כהוקרה על תרומתו להמשך סאגת מלחמת הכוכבים.
פילוני היה המפיק בפועל של מלחמת הכוכבים: המורדים, ששודרה לראשונה בסתיו 2014, לצד גרג וייסמן וסיימון קינברג. בשתי העונות הראשונות פלוני היה גם במאי המפקח שלה. הוא מינה את ג'סטין רידג' ליורשו לשארית התוכנית, למרות שהוא עדיין נשאר כהמפיק בפועל. פילוני עזב את תפקיד הבמאי המפקח בספטמבר 2016 כאשר קיבל את התפקיד כמפקח על כל הפרויקטים העתידיים והנוכחיים של אנימציות לוקאס פילם. ואז הוא חזר כבמאי המפקח לעונה 4.
בשנת 2019, ג'ון פאברו הזמין את פילוני לעבוד איתו כדי ליצור את המנדלוריאן, סדרת טלוויזיה לייב-אקשן של מלחמת הכוכבים שתשודר בדיסני+ בנובמבר 2019. המכונה "אנציקלופדית לוקאס", הוא תורם ומתייעץ בהיבטים רבים של הפקת הסדרה, והחל להשפיע על בימוי הסיפור בעונה 2. הוא מפיק בפועל של התוכנית, כמו גם במאי של פרק 1 של העונה הראשונה, מה שהופך את הפרק לבכורה שלו בלייב אקשן.
קריירה > מלחמת הכוכבים > קידום

באמצע 2020, לוקאס פילם קידמו בשקט את פילוני כמפיק והמנהל היצירתי באולפן. קידומו לא הוכרז לציבור עד שלוקאס פילם עדכנה את רשימת המנהלים שלה באתר האינטרנט שלה עם הוספת פילוני במאי 2021.
קריירה > מלחמת הכוכבים > דיבוב

פילוני סיפק את קולם של צייד הראשים אמבו והדרואיד CH-33P ("צ'יפ") במלחמת הכוכבים: מלחמת המשובטים. בעונה השלישית של מלחמת הכוכבים: המורדים בפרקים "ההולוקרון של הגורל" ו"מורשת מנדלור", פילוני דיבב מורד, חייל סער ומנדלוריאן, הוא גם דיבב את צ'ופר במשך כל התוכנית, עובדה שלא נחשפה עד סיום הסדרה.
קריירה > מלחמת הכוכבים > משחק

פילוני עשה את הופעת הבכורה שלו בסדרת לייב אקשן ב"מנדלוריאן" בתור טייס X-Wing בשם טראפר וולף בפרק 6: האסיר. מאוחר יותר הוא חזר לדמות בפרק 10: הנוסע.
פילמוגרפיה > לייב-אקשן

| שם | שנה | תפקיד> במאי | תפקיד> תסריטאי | תפקיד> מפיק בפועל | תפקיד> מחלקת אמנות | תפקיד | הערות |
| --- | --- | --- | --- | --- | --- | --- | --- |
| The WIN Awards | 2005 | לא | לא | לא | כן |  | במאי אנימציה |
| מלחמת הכוכבים - פרק 7: הכוח מתעורר | 2015 | לא | לא | לא | כן | כפרי מג'אקו (קוֹל) | אמן קונספט |
| רוג אחת: סיפור מלחמת הכוכבים | 2016 | לא | לא | לא | לא | צ'ופר (קול) | Special thanks |
| המנדלוריאן | 2019–הווה | כן | כן | כן | לא | טראפר וולף | הבכורה שלו בלייב-אקשן |
| גלריית דיסני: המנדלוריאן | 2020–2021 | לא | לא | כן | לא | עצמו | דוקומנטרי |
| הספר של בובה פט | 2021–2022 | כן | כן | כן | לא |  |  |
| גלריית דיסני: הספר של בובה פט | 2022 | לא | לא | כן | לא | עצמו | דוקומנטרי |
| אסוקה | 2023 | כן | כן | כן | יפורסם בהמשך | צ'ופר (קול) | יוצר |
| Skeleton Crew | 2023 | יפורסם בהמשך | יפורסם בהמשך | כן | יפורסם בהמשך | יפורסם בהמשך |  |
פילמוגרפיה > אנימציה

| שם | שנה | תפקיד> במאי | תפקיד> תסריטאי | תפקיד> מפיק בפועל | תפקיד> מחלקת אמנות | תפקיד דיבוב | הערות |
| --- | --- | --- | --- | --- | --- | --- | --- |
| המלך היל | 1997–1999 | לא | לא | לא | כן |  | אמן דמויות וסטוריבורד / עוזר במאי |
| Mission Hill | 1999–2002 | לא | לא | לא | כן |  | אמן סטוריבורד / עוזר במאי |
| The Oblongs | 2001 | לא | לא | לא | כן |  | עוזר במאי |
| Teamo Supremo | 2002 | לא | לא | לא | כן |  | אמן סטוריבורד |
| קים פוסיבול | 2003 | לא | לא | לא | כן |  | אמן סטוריבורד ותיקונים |
| !Fillmore | 2003 | לא | לא | לא | כן |  | אמן סטוריבורד |
| לילו וסטיץ': הסדרה | 2003–2004 | לא | לא | לא | כן |  | אמן סטוריבורד |
| Dave the Barbarian | 2004–2005 | לא | לא | לא | כן |  | אמן סטוריבורד |
| אמריקן דרגון | 2005 | לא | לא | לא | כן |  | אמן סטוריבורד |
| אווטאר: כשף האוויר האחרון | 2005 | כן | לא | לא | כן |  | אמן סטוריבורד / מעצב דמויות |
| מלחמת הכוכבים: מלחמת המשובטים | 2008 | כן | לא | לא | כן |  | אמן פיתוח |
| מלחמת הכוכבים: מלחמת המשובטים | 2008–2014, 2020 | מפקח | כן | כן | כן | אמבו / שונות | אמן פיתוח |
| מלחמת הכוכבים: המורדים | 2014–2018 | מפקח | כן | כן | כן | צ'ופר / שונות | שותף ליצירה / אמן סטוריבורד |
| מלחמת הכוכבים: כוחות הגורל | 2017–2018 | בנוסף | בנוסף | כן | כן | צ'ופר / חייל סער | אמן סטוריבורד |
| מלחמת הכוכבים - אול סטארס | 2018 | לא | לא | לא | לא | צ'ופר |  |
| מלחמת הכוכבים: התנגדות | 2018–2020 | לא | סיפור | כן | לא | בו קיוויל / שונות | יוצר / מפתח |
| מלחמת הכוכבים: באד באצ' | 2021–הווה | לא | כן | כן | לא | צ'ופר | יוצר / מפתח |
| Star Wars: Tales of Jedi | 2022 | יפורסם בהמשך | כן | כן | יפורסם בהמשך | יפורסם בהמשך |  |
ביבליוגרפיה

| שנה | שם | תפקיד | הערות |
| --- | --- | --- | --- |
| 2008 | The Clone Wars 1 (מלחמת המשובטים 1) | ציור כריכה | קומיקס |
| 2009 | The Clone Wars 7: In Service of the Republic, Part 1 (מלחמת המשובטים 7: בשירות הרפובליקה, חלק 1) | ציור כריכה | קומיקס |
| 2012 | The Clone Wars: The Sith Hunters (מלחמת המשובטים: ציידי הסית') | ציור כריכה | קומיקס |
| 2015 | Dark Disciple (תלמיד אפל) | מבוסס על תסריטים של שמונה פרקים שלא הופקו ל"מלחמת המשובטים" שנכתב בשיתוף עם פילוני | רומן |
| 2016 | The Confidence Chronicles | איורים | רומן |
פרסים ומועמדויות

| Year | Award | Category | Nominated work | Result |
| --- | --- | --- | --- | --- |
| 2013 | 40th Daytime Creative Arts Emmy Awards | בימוי יוצא דופן בתוכנית אנימציה | מלחמת הכוכבים: מלחמת המשובטים | מועמדות |
| 2013 | 40th Daytime Creative Arts Emmy Awards | תוכנית אנימציה יוצאת דופן בכיתה מיוחדת | מלחמת הכוכבים: מלחמת המשובטים | זכייה |
| 2014 | 41st Daytime Creative Arts Emmy Awards | תוכנית אנימציה יוצאת דופן בכיתה מיוחדת | מלחמת הכוכבים: מלחמת המשובטים | זכייה |
| 2015 | 42nd Daytime Creative Arts Emmy Awards | בימוי יוצא דופן בתוכנית אנימציה | מלחמת הכוכבים: מלחמת המשובטים | מועמדות |
| 2015 | 42nd Daytime Creative Arts Emmy Awards | תוכנית אנימציה יוצאת דופן בכיתה מיוחדת | מלחמת הכוכבים: מלחמת המשובטים | מועמדות |
| 2017 | 69th Primetime Creative Arts Emmy Awards | תוכנית יוצאת דופן לילדים | מלחמת הכוכבים: המורדים | מועמדות |
| 2018 | 70th Primetime Creative Arts Emmy Awards | תוכנית יוצאת דופן לילדים | מלחמת הכוכבים: המורדים | מועמדות |
| 2019 | 71st Primetime Creative Arts Emmy Awards | תוכנית יוצאת דופן לילדים | מלחמת הכוכבים: התנגדות | מועמדות |
| 2020 | 72nd Primetime Creative Arts Emmy Awards | תוכנית יוצאת דופן לילדים | מלחמת הכוכבים: התנגדות | מועמדות |
| 2020 | טקס פרס אמי לבידור בפריים טיים ה-72 | סדרת דרמה יוצאת דופן | המנדלוריאן | מועמדות |
| 2021 | טקס פרסי גלובוס הזהב ה-78 | פרס גלובוס הזהב לסדרת הדרמה הטובה ביותר | המנדלוריאן | מועמדות |
| 2021 | טקס פרס אמי לבידור בפריים טיים ה-73 | סדרת דרמה יוצאת דופן | המנדלוריאן | מועמדות |
| 2021 | טקס פרס אמי לבידור בפריים טיים ה-73 | כתיבה יוצאת דופן לסדרת דרמה (פרק 13: הג'דיי) | המנדלוריאן | מועמדות |
הערות שוליים

↑  רק עונה 7
↑  רק עונות 1, 2 ו-4
| --- | --- |
בקרת זהויות :  PLWABN: 9810531481505606  BnF: cb160976246 (data)  GND: 136683088  ISNI: 0000 0000 6316 1320  LCCN: n2008081262  NKC: xx0277009  NLK: KAC201202011  NTA: 298886278  RERO: 02-A016306928  SUDOC: 151197164  VIAF: 78259598   WorldCat (עם VIAF): 78259598
דירק הארטוך

| --- | --- |
 לידה:  אמסטרדם
 פטירה:  אמסטרדם
 תקופת הפעילות:  ? – ערך בלתי־ידוע 
 חתימה:   
 
הלוח של דירק הארטוך ברייקסמוזיאום באמסטרדם
דירק הארטוך (בהולנדית: Dirk Hartog, הוטבל ב-30 באוקטובר 1580 – נקבר ב-11 באוקטובר 1621 באמסטרדם) היה ימאי ומגלה ארצות הולנדי במאה ה-17. משלחתו של דירק הארטוך הייתה הקבוצה האירופאית השנייה שנחתה באוסטרליה, והראשונה שהותירה אחריה ציון מעשה ידי אדם להנצחת ביקורה, לוח הארטוך. שמו מאוית לעיתים כ- Dierick Hartochszch. מגלה הארצות, ארנסט גיילס, הזכיר אותו בשם תיאודוריק הארטוך.
חייו

הארטוך נולד למשפחה של יורדי-ים. את הפיקוד על ספינתו הראשונה קיבל בגיל 30, ושנים אחדות עשה במסעות סחר מצליחים בים הבלטי ובים התיכון.
בשנת 1616 התקבל הארטוך לעבודה בחברה של מזרח הודו ההולנדית Vereenigde Oostindische Compagnie, VOC) והתמנה לרב חובל של הספינה "אנדראכט" (1615). בצי שהפליג מהולנד אל איי הודו המזרחית ההולנדיים.
הארטוך יצא לדרך בינואר 1616 יחד עם עוד כמה ספינות של חברת VOC, אבל ניתק מהן בעת סערה, והגיע באופן עצמאי אל כף התקווה הטובה (שם תוקם בהמשך קייפ טאון, דרום אפריקה). משם יצא הארטוך לחצות את האוקיינוס ההודי אל בטאוויה, כיום ג'קרטה. הוא השתמש לטובתו, או אולי הוטה מנתיבו, בכוח הרוחות המערביות העזות הידועות בשם הארבעים הגועשים, שהנווט ההולנדי הנדריק בראואר עמד בעבר על יכולתן לאפשר נתיב מהיר יותר אל יאווה.
ב-25 באוקטובר 1616, בסביבות קו רוחב 26° דרום, הגיעו הארטוך ואנשיו באופן בלתי צפוי אל "איים שונים, שנמצאו, מכל מקום, בלתי מיושבים." הוא עגן וירד אל אי סמוך לחוף מפרץ הכרישים, מערב אוסטרליה, הנקרא כיום על שמו, אי דירק הארטוך. משלחתו הייתה האירופאית השנייה שדרכה על יבשת אוסטרליה, לאחר שווילם יאנסזון הקדים אותה ב-1606, אבל הראשונה לעשות זאת על קו החוף המערבי.
הארטוך הקדיש שלושה ימים לסיור בחוף ובאיים הסמוכים. האזור נקרא "אנדראכטסלנד", על שם ספינת המשלחת, אך השם לא האריך ימים. לפני שעזב את המקום, קבע הארטוך על עמוד לוח פיוטר, הידוע כיום בשם לוח הארטוך, ועליו חרת את פרטי ביקורו באי. בכתובת (בתרגום מן ההולנדית המקורית) נאמר:
ב-25 באוקטובר הגיעה הספינה אנדראכט, מאמסטרדם: אחראי-מטען גילס מיבאיס מליאז', 1616, רב החובל דירך הארטיכס מאמסטרדם. ב-27 כנ"ל הפליגה שוב אל העיר באנטאם. סגן אחראי-מטען יאן סטינס, הגאי עליון פיטר דורס מביל. בשנה 1616.
כיון שלא מצא שום דבר מעניין, המשיך הארטוך לשייט צפונה לאורך קו החוף של מערב אוסטרליה, שלא מופה עדיין, תוך יצירת מפות ימיות עד קו הרוחב 22° דרום. אז רחק מהחוף והמשיך אל בטאוויה, לשם הגיע בשלום בדצמבר 1616, כחמישה חודשים לאחר מועד בואו הצפוי.
דירק הארטוך פרש מעבודתו בחברת איי הודו המזרחית עם שובו לאמסטרדם בשנת 1618, וחזר לעסוק בהפלגות סחר פרטיות בים הבלטי.
תוספות מאוחרות

ב-1619 צפו פרדריק דה האוטמן, בספינה "דורדרכט" של חברת הודו המזרחית, ויאקוב ד'אדל, בספינה "אמסטרדם", גם היא של חברת הודו המזרחית, ביבשה על חוף אוסטרליה סמוך לפרת של ימינו, ואותה כינו "ד'אדלסלנד". אחרי שהפליגו צפונה לאורך החוף ירדו ליבשה ב"אנדראכטסלנד". ביומנו זיהה האוטמן את החופים הללו עם ארץ ביץ', או לוקאץ', כפי שהם מופיעים במפות מאותו זמן כאלה של פטרוס פלאנקיוס ויאן הויכן ואן לינסכוטן.
שמונים שנה לאחר מכן, ב-4 בפברואר 1697, ירד חוקר הארצות ההולנדי וילם דה ולאמינך אל האי ובמקרה מצא את הלוח של הארטוך, שהיה מטל קבור למחצה בחול. הוא החליף אותו בלוח חדש, שאליו העתיק את הכתובת המקורית של הארטוך בתוספת הערות משלו, ואת הלוח המקורי של הארטוך לקח עמו חזרה לאמסטרדם, שם הוא מוצג בריקסמוזיאום.
בשנת 2000 הושב לוח הארטוג באופן זמני לאוסטרליה כחלק מתערוכה במוזיאון הימי הלאומי של אוסטרליה בסידני. עלו הצעות לרכישת הלוח, שחשיבותו נגזרת מהיותו הממצא הכתוב העתיק ביותר, ככל הידוע, מן ההיסטוריה האירופאית של אוסטרליה, על ידי מוזיאון אוסטרלי, אבל שלטונות הולנד הבהירו, שהלוח איננו למכירה.
בשנים 1966 ו-1985 הונצח הארטוך על בולי דואר אוסטרליים, שעל שניהם מתנוססת ספינתו. ב-2016 הנפיקה המטבעה של פרת מטבע כסף להנצחת יובל ה-400 לנחיתת הארטוך באוסטרליה.
האי במפרץ הכרישים, מערב אוסטרליה, שם ירדו הארטוך ואנשיו ליבשה קרוי אי דירק הארטוך. באמסטרדם, קנברה ועוד ארבע-עשרה ערים באוסטרליה קרויים רחובות על שמו.
הערות שוליים

↑  "Australia Twice Traversed", הרומנטיקה של חקר הארצות, סיפור מקובץ וערוך מיומני מסע של חמש משלחות אל ובתוך דרום אוסטרליה המרכזית ומערב אוסטרליה מ-1872 עד 1876 (פקסימיליה 1981, כרך 2, הוצאת סמפסון לואו, מרסטון, סרל וריבינגטון, 1889 ISBN 0-86824-015-X.
↑  כותב: פיליפ פלייפורד, עורך: כריסטופר קונין, אנציקלופדיה - מילון ביוגרפיה אוסטרלי, "הארטוך, דירק" (1621-1580) 2005, הוצאת אוניברסיטת מלבורן, כרך מילואים 1980-1580
↑  יאן ואן לוהויזן, "מילון ביוגרפי של אוסטרליה", 1866, הוצאת אוניברסיטת מלבורן, פרק: פרדריק דה האוטמן (1627-1571) 15 ביוני 2016
↑  אתר הנחיתה של דירק הארטוך 1616 - אזור חריתת הכף, אי דירק הארטוך, מערב אוסטרליה, מאגר הנתונים האוסטרלי - רשימת מורשת לאומית, מו"ל - משרד איכות הסביבה של אוסטרליה
↑  ריצ'רד הנרי מייג'ור, "מסעות קדומים אל טרה אוסטרליס, כיום אוסטרליה: אוסף מסמכים, ותמציות ממפות בכתב-יד, להמחשת תולדות הגילוי של חופי האי העצום הזה, מראשית המאה השש-עשרה עד ימיו של קפטן קוק 1859, הוצאת אגודת האקלוט, לונדון, עמ' XXXII
↑  הנפקות 1985 קטלוג בולי אוסטרליה 1985
↑  מטבע כסף לציון 400 שנה - 1616–2016 -  לנחיתת דירק הארטוך באוסטרליה, ממשלת מערב אוסטרליה
| --- | --- |
בקרת זהויות :  ADB: hartog-dirk-12968  GND: 138832889  NLA: 58805644  NTA: 411320173  Trove: 1469647  VIAF: 95453980   WorldCat (עם VIAF): 95453980 
מפה של אזור "מפרץ הכרישים" ובה אי דירק הארטוך וציון הכף
דיק ריצ'רדס

| --- | --- |
אין תמונה חופשית
 לידה:  1893 בנדיגו, אוסטרליה 
 פטירה:  1985 (בגיל 92 בערך) 
 מקום לימודים:  אוניברסיטת מלבורן 
 מוסדות:  אוניברסיטת הפדרציה אוסטרליה 
 פרסים והוקרה:  מדליית הקוטב 
 
ריצ'רד וולטר "דיק" ריצ'רדס (באנגלית: Richard Walter "Dick" Richards; 1893 –  1985) היה אוסטרלי, מורה למדעים, שהצטרף למשלחת דיסקברי.
חייו

ריצ'רדס נולד בבנדיגו, מדינת ויקטוריה הוא הצטרף למשלחת דיסקברי של סר ארנסט שקלטון בדצמבר 1914, כפיזיקאי עם קבוצת ים רוס בפיקודו של קפטן אניאס מקינטוש. ריצ'רדס היה רק בן 21 וזה עתה סיים את לימודיו באוניברסיטת מלבורן, כשיצא להפלגה על סיפון ה"אורורה".
עם קבוצת ים רוס

בקבוצה חסרת המזל של ים רוס, למד ריצ'רדס טכניקות גרירת מזחלות ומסע קוטבי מארנסט ג'ויס, שריצ'רדס העריץ. ריצ'רדס היה הראשון שהבחין בהיעלמותה של "אורורה" בשעת סערה ב-6 במאי 1915, ובצירוף מקרים היה גם הראשון שראה אותה בשובה, כעבור 20 חודשים. במהלך התקופה שבין שני האירועים, כאשר הקבוצה נשארה תקועה על החוף, השתתף ריצ'רדס בצעדה המפרכת אל קרחון בירדמור, לשם הנחת מצבורי אספקה לקבוצה הטראנס-אנטארקטית הצפויה של שקלטון, שלא הגיעה בסופו של דבר. הוא היה אחד העדים למותו של ארנולד ספנסר-סמית' ובהמשך להיעלמותם של ויקטור הייוורד ומקינטוש בניסיונם לחצות את הים הקפוא מהאט פוינט ולהגיע אל כף אוונס. ריצ'רדס, שנשאר עם חברי הקבוצה הנותרים בהאט פוינט, היה מרותק במשך שבועות לדרגשו מחמת תשישות ודיכאון.